**Universitatea „Ștefan cel Mare” din Suceava**

**Proiect transfrontalier “Educational University Romanian – Ukrainian Cross-Border Cooperation plus Virtual and Inclusive Environment – UNIV.E.R-U + VI”**

**Cod ROUA00175**

**Nr. DAP3999 / 18.06.2025**

|  |
| --- |
| **SOLICITARE OFERTĂ** **PRIVIND ACHIZIŢIA DIRECTĂ** **Servicii software de dezvoltare a unei platforme virtuale de învățare multilingvă și echipament tip server găzduire web** |

***Obiectul achiziţiei***

Obiectul achiziţiei îl constituie/reprezintă achiziţia de **Servicii software de dezvoltare a unei platforme virtuale de învățare multilingvă și echipament tip server găzduire web**

**Cod CPV**: **72212931-4 Servicii de dezvoltare de software de formare profesionala (Rev.2)**

***Criteriul aplicat***

Criteriul aplicat pentru stabilirea ofertei câştigătoare este **preţul cel mai scăzut pe total ofertă.**

**Informatii administrative:** Formularul de contract este ataşat prezentei invitatii.

Limba de redactare a ofertei: **Romana**

Moneda in care se transmite oferta de pret: **LEI**

Data limita de depunere a ofertelor **24.06.2025**

**Termen de prestare solicitat:** maxim 60 zile lucrătoare de la semnarea contractului.

**Recepție:** Plata facturii se face după emiterea documentelor de recepție, conform normelor legale în vigoare.

Prestatorul răspunde pentru calitatea serviciilor prestate în conformitate cu cerințele prezentei solicitări de ofertă.

La recepția serviciilor, prestatorul va prezenta obligatoriu de următoarele documente:

- Factura aferentă produselor livrate.

- Proces verbal de predare – primire și recepție pentru serviciile prestate, certificat de licențiere, certificat de garanție.

**Durata contractului:** nu mai târziu de 31.12.2025.

Garanţia de bună execuţie: nu este cazul.

**Preţul**: preţul este ferm şi nu se ajustează.

**Valabilitatea ofertei:** Perioada de valabilitate a ofertei va fi de 30 zile calendaristice de la data depunerii ofertei tehnico/financiare. Se solicită ofertă în lei fără T.V.A. pe total ofertă. ***(acesta va avea incluse*** ***toate cheltuielile necesare realizării prezentului contract: livrare, transport, etc.***).

**Valoarea estimată totală** aprobată prin Referatul de necesitate nr. 11234 / 03.06.2025 este de 47.899,15 ***Euro fără TVA .***

**În cadrul ofertei, se va prezenta prețul pe fiecare eveniment în parte și pe întreaga ofertă, în EURO fără TVA.**

**SPECIFICAȚII TEHNICE:**

 Cerințele impuse vor fi considerate minimale. Nu se admit ofertele parțiale din punct de vedere cantitativ și calitativ, ci numai ofertele integrale, care corespund tuturor cerințelor stabilite prin prezentul Caiet de sarcini. în acest sens, orice ofertă prezentată care se abate de la prevederile Caietului de sarcini va fi luată în considerare numai în măsura în care propunerea tehnică presupune asigurarea unui nivel cantitativ și/sau calitativ superior cerințelor minimale din Caietul de sarcini.

**A.** Servicii specializate în dezvoltare software pentru crearea unei platforme virtuale de învățare multilingvă (VLP), care să servească drept mediu de instruire la distanță, adaptat cerințelor de accesibilitate, colaborare și monitorizare a progresului educațional. Platforma va fi de tip web, accesibilă on-line în Internet, care să permită integrarea de conținut educațional, comunicare între utilizatori și evaluarea progresului, cu impact sustenabil post-implementare.

**Cerințe funționale:**

Acces online securizat prin Internet (HTTPS);

Interfață în 3 limbi: română, engleză și ucraineană;

Creare și gestionare conturi de utilizatori și administratori, cu roluri diferite (ex: admin, lector/trainer, cursant etc.);

încărcarea de materiale educaționale (format de fișier: PDF, Word, Excel, PowerPoint), imagini, videoclipuri și materiale interactive;

Organizarea cursurilor pe module, lecții și secțiuni;

Instrumente de evaluare: teste intermediare și finale, corectare automată, generare de rapoarte;

Indicatori de progres (ex: procent de finalizare curs, activitate recentă);

Sistem de notificări și mesagerie internă;

Funcționalități colaborative: comentarii, chat, sarcini de grup;

Suport pentru accesibilitate: mod contrast ridicat, funcție de citire a textului (text- to-speech), subtitrări pentru video;

Funcționalitate „voice mode" pentru meniuri și navigare;

Integrarea unui modul de analiză și feedback (Google Analytics sau echivalent);

Secțiune FAQ./ Ghid de utilizare integrat;

Compatibilitate cross-browser și multi-device (desktop, tabletă, mobil); Posibilitate de scalare pentru > 100 de utilizatori simultan.

**Cerințe tehnice:**

Arhitectură modulară (MVCsau microservicii);

Limbaje recomandate: HTML, CSS, PHP, JavaScript (React/Angular), Python sau echivalent;

Bază de date relațională (MySQL, PostgreSQL);

Backend REST API pentru integrare ulterioară;

CMS personalizat pentru administrare conținut;

Server de găzduire compatibil Linux/Apache/Nginx;

Autentificare pe bază de e-mail și parolă, cu opțiune SSO;

Conformitate cu standardele GDPR și OWASP Top 10;

Testare automată și manuală înainte de lansare (QA/UX).

**Etape de dezvoltare și livrabile:**

**Etapa 1: Elaborare și aprobare specificația tehnică**

* Document complet cu specificații: arhitectură, structuri baze de date, fluxuri logice, scheme de relații;
* Format: PDF + printat;
* Aprobarea de către grupul PMSC.

**Etapa 2: Prototip funcțional (mockup interactiv)**

* Reprezentare completă a structurii platformei;
* Capturi de ecran, diagrame de conexiuni;
* Aprobarea de către PMSC.

**Etapa 3: Dezvoltare și lansare VLP**

* Realizare platformă live, disponibilă online;
* Testare pre-lansare;
* Ghiduri de utilizare pentru utilizatori și administratori;
* Manuale în format PDF și printat;
* Suport tehnic pentru 12 luni după lansare care include atât corectarea bug-urilor, aplicarea de patch-uri de securitate, dar si implementarea elementelor de îmbunătățire.;

Suport consultativ pe durata întregului ciclu de viață.

**Resurse necesare din partea prestatorului dovedite :**

Prestatorul trebuie să asigure o echipă formată din:

Manager de proiect (PM);

Arhitect IT;

Designer! UX/UI;

Dezvoltatori front-end;

Dezvoltatori back-end;

Specialiști QA (testare și documentare).

**Drepturi de proprietate intelectuală**

Toate drepturile asupra codului sursă, bazelor de date, graficii, documentației și numelui de domeniu vor fi cedate integral beneficiarului-inclusiv drepturile de utilizare, modificare, exploatare și transfer către terți.

**Termen de prestare solicitat:**

Elaboare specificația tehnică: 15 zile lucrătoare;

Prototip: 30 zile lucrătoare;

Platforma finală: maxim 60 zile lucrătoare de la semnarea contractului.

**Echipament tip server pentru servicii găzduire platformă virtuală**

Echipament server performant destinat găzduirii unei platforme virtuale de învățare (VLP), cu scopul de a asigura funcționare stabilă, scalabilitate și performanță înaltă pentru utilizatori multipli.

**Cerințe tehnice minime**

Tip server: rack IU, compatibil cu infrastructura existentă în cadrul USV; Procesor: 2 x CPU minim 8 nuclee/16 fire execuție, frecvență minimă 2.6 GHz; Memorie RAM: minim 64GB DDR5 ECC, upgradabilă;

Stocare: minim 4 x SSD 480GB Enterprise, montate în configurație RAID;

Controler RAID: compatibil RAID 0,1,10, 5, cu cache hardware dedicat;

Interfață rețea: minim 2 x 10Gbase-T Ethernet Ports;

Sursă de alimentare: minim 2 x 1100W redundante, hot-swap;

Sistem de administrare: controller de management integrat cu interfață web; Răcire: sistem de răcire eficient, cu ventilatoare redundante;

**Cerințe software și compatibilitate**

Compatibilitate cu sisteme de operare Linux (Ubuntu Server 22.04 LTS, Debian 12+, RedHat etc.);

Suport pentru virtualizare (VT-x/AMD-V, VMware ESXi, Proxmox etc.);

Compatibilitate cu containere (Docker) și orchestratori (Kubernetes) sau echivalent; Suport complet pentru configurarea RAID hardware și monitorizarea parametrilor critici;

**Cerințe de livrare și garanție**

Livrare la sediul beneficiarului împreună cu platforma dezvoltată;

Garanție: minim 3 ani, on-site, cu timp de răspuns în maxim 24 ore;

Asistență tehnică de instalare inițială și configurare hardware;

Manuale de utilizare și documentație tehnică în format fizic sau electronic;

Servicii opționale de extindere garanție sau suport 24/7;

**Condiții suplimentare**

Echipamentul trebuie să fie nou, în ambalajul original al producătorului;

Să respecte toate standardele de siguranță și compatibilitate CE/RoHS;

Să fie livrat cu toate accesoriile incluse (cabluri, șine rack, licențe management dacă este cazul);

Să se asigure instalarea și configurarea sistemului de operare, a softurilor și serviciilor necesare rulării pachetului software ofertat la punctul A) din prezentul Caiet de sarcini;

Furnizorul trebuie să fie partener sau distribuitor autorizat pentru echipamentele propuse.

**Scopul utilizării**

Serverul va fi utilizat pentru rularea unei platforme educaționale complexe, cu funcționalități multimedia, suport pentru acces simultan, instrumente de evaluare și analiză, precum și funcții avansate de administrare.

Ofertarea de servicii cu alte elemente/componente celor prevăzute în Caietul de sarcini atrag descalificarea ofertantului.

Plata facturii se face în lei, în termen de maxim 60 de zile de la emiterea documentelor de recepţie, conform normelor legale în vigoare. Factura va fi emisă la cursul infor-euro din luna plății.

Prestatorul are obligația de a presta serviciile solicitate cu profesionalism și promptitudine în conformitate cu prevederile prevăzute în prezenta solicitare de ofertă.

Oferta tehnico/financiară va fi elaborată astfel încât să respecte specificaţiile prevăzute în prezenta solicitare de ofertă. Oferta se întocmeşte astfel încât procesul de evaluare şi informaţiile cuprinse în aceasta să permită identificarea facilă a corespondenţei cu termenii de referinţă din această solicitare de ofertă.

Oferta tehnico/financiară trebuie să dovedească angajamentul ofertantului de a efectua prestarea în acord cu toate specificaţiile menţionate în această solicitare de ofertă. În cazul în care oferta nu respectă toate cerințele prevăzute în documentația de atribuire, autoritatea contractantă are dreptul de a o respinge.

Cu privire la **Formularul de contract**, ofertantii vor depune o declaratie prin care sunt de acord cu clauzele contractuale obligatorii. Se permite formularea de amendamente pentru formularul de contract odată cu depunerea ofertei tehnico/financiare, dar nu şi pentru secţiunea Clauze Obligatorii.

***Oferta tehnico/financiară va fi însoțită de:***

**1.** **Certificat constatator**, în original sau copie, emis de Oficiul Registrului Comerţului de pe lângă Tribunalul Teritorial, din care să rezulte că obiectul de activitate al operatorului economic include şi obiectul achiziţiei; datele precizate în acest document vor fi reale/actuale la data limită de depunere a ofertelor.

**2.** **Copie a Extrasului privind beneficiarii reali ai fondurilor** eliberat de Oficiul Registrului Comerțului din care să rezulte care sunt beneficiarii reali ai fondurilor.

**3.** **Declaraţie** **privind neîncadrarea în situaţiile prevăzute la art. 164, 165 și 167 din Legea 98/2016**, cu modificările şi completările ulterioare, cu privire la motivele de excludere a candidatului/ofertantului, conform model atașat prezentei documentații;

**4.** **Declaraţie privind evitarea conflictului de interese** (art. 59 și 60 din Legea 98/2016, cu modificările şi completările ulterioare), conform model atașat prezentei documentații.

***Date de contact ale Achizitorului***

**Ofertele vor fi trimise în atenţia:** Universitatea “Ştefan cel Mare” din Suceava, str. Universităţii, nr. 13, cod 720 229, corp F, camera 001, între orele 8:00 a.m. si 16:00, de luni până vineri, sau la e-mail: lucian.opait@usm.ro.

Pentru informatii suplimentare:

Telefon/fax: 0330 103703, Email: lucian.opait@usm.ro.

**Oferta financiară va fi postată de către ofertantul câştigător şi în catalogul SEAP disponibil la pagina de internet www.e-licitatie.ro.**

Operatorii economici interesaţi pot obţine mai multe informaţii despre documentaţia de atribuire printr-o solicitare în scris, de luni-vineri, între orele 09.00 - 16.00 (ora locală), cu excepţia sărbătorilor legale, la adresa de mai sus.

**ŞEF SERVICIU ACHIZIȚII PUBLICE II,**

**Ec. Lucian Ioan OPAIȚ**